

Αρκαλοχώρι, 31/ 07 /2025

Προς: ΜΜΕ

**ΔΕΛΤΙΟ ΤΥΠΟΥ**

**Ξεκινάει τη Δευτέρα 4 Αυγούστου το 2ο θεματικό Φεστιβάλ «Ο Κύκλος του Πολιτισμού με τίτλο: «Από το Βυζάντιο στην Ενετοκρατία στο Δήμο Μινώα Πεδιάδας»- Το Σμάρι ο πρώτος σταθμός του Φεστιβάλ**

Ανοίγει τη Δευτέρα 4 Αυγούστου, η αυλαία του 2ου θεματικού Φεστιβάλ «Ο Κύκλος του Πολιτισμού, με τίτλο: «Από το Βυζάντιο στην Ενετοκρατία στο Δήμο Μινώα Πεδιάδας».

Το Φεστιβάλ που διοργανώνει ο Δήμος Μινώα Πεδιάδας, σε συνεργασία με την Εφορεία Αρχαιοτήτων Ηρακλείου, την Περιφέρεια Κρήτης και τοπικούς φορείς, θα διαρκέσει έως την Κυριακή 24 Αυγούστου 2025, δίνοντας τη δυνατότητα σε δημότες και επισκέπτες, μέσα από ξεναγήσεις σε σημαντικά μνημεία, ομιλίες επιστημόνων, μουσικές και θεατρικές παραστάσεις, δράσεις γαστρονομίας και παραδοσιακής τέχνης, να γνωρίσουν τον πλούτο της ιστορίας του τόπου.

**To Πρόγραμμα της Δευτέρας 4 Αυγούστου 2025, έχει επίκεντρο το Σμάρι (Κεντρική πλατεία) και περιλαμβάνει:**

**18:00: Ξενάγηση στη Βυζαντινή εκκλησία του Αφέντη Χριστού από την Ελένη Κανάκη, Αρχαιολόγο, Προϊσταμένη Τμήματος Βυζαντινών & Μεταβυζαντινών Αρχαιοτήτων & Μουσείων Εφορείας Αρχαιοτήτων Ηρακλείου
19:30: Βιωματική παρουσίαση της υφαντικής τέχνης της Κρήτης από τις Σμαριανές γυναίκες
20:00: Ομιλία για την Υφαντική Τέχνη της Κρήτης από τον Ανδρέα Λενακάκη, Φιλόλογο Δρα Λαογραφίας
21:00: Μουσική παράσταση με τους Αντώνη Φραγκάκη (λύρα, τραγούδι) και Φάνη Καρούσο (σαντούρι).**

Οργάνωση: Δήμος Μινώα Πεδιάδας

Συνδιοργάνωση: Εφορεία Αρχαιοτήτων Ηρακλείου, Πολιτιστικός Σύλλογος Σμαρίου

Αξίζει να σημειωθεί ότι στη δράση συμμετέχει και η Σχολή Υφαντικής Τέχνης Ανωγείων ενώ από τις 5:30 το απόγευμα της Δευτέρας 4 Αυγούστου, στην Κεντρική Πλατεία Σμαρίου, θα υπάρχει λεωφορείο που θα μεταφέρει τον κόσμο στους χώρους της ξενάγησης.